

Na podlagi 13., 14., 15. in 16. člena statuta SKB banke d.d. Ljubljana, Ajdovščina 4, Upravni odbor SKB d.d. sklicuje

**25. skupščino SKB banke d.d. Ljubljana,**

ki bo v ponedeljek, **28. maja 2012** **ob** **10.00 uri**, v sejni sobi banke št. 611/ VI. nadstropje Ajdovščina 4, v Ljubljani. Za sejo skupščine predlaga Upravni odbor naslednji

**D N E V N I R E D :**

**1.0 Otvoritev skupščine banke in izvolitev delovnih teles:**

**(predsednik in verifikacijska komisija)**

Predlog sklepa:

Skupščina banke imenuje organe:

* predsednik: Stojan Zdolšek
* verifikacijska komisija: Alenka Markič predsednica

Klemen Klopčič, član

Igor Šteblaj, član

1. **Nagovor:**

- Glavnega izvršnega direktorja SKB d.d. in

* Predsednice Upravnega odbora SKB d.d.

**3.0 Revidirano letno poročilo Skupine SKB za leto 2011 z računovodskimi izkazi, poročilo**

**Upravnega odbora k letnemu poročilu, mnenje revizorske hiše Ernst &Young Revizija,**

**poslovno svetovanje d.o.o. Ljubljana in poročilo o notranjem revidiranju službe notranjega revidiranja.**

predlog sklepa:

Skupščina banke sprejme revidirano letno poročilo Skupine SKB za leto 2011 z mnenjem revizorske hiše Ernst & Young Revizija, poslovno svetovanje d.o.o. ,Ljubljana, poročilo Upravnega odbora k letnemu poročilu Skupine SKB za leto 2011 in poročilo o notranjem revidiranju službe notranjega revidiranja.

**4.0 Predlog za uporabo bilančnega dobička za poslovno leto 2011**

predlog sklepa:

Bilančni dobiček poslovnega leta 2011 znaša 109.405.279,26 EUR, pri čemer predstavlja čisti

poslovni izid leta 2011 24.201.214,34 EUR. Bilančni dobiček ostane nerazporejen v postavki

zadržani dobiček.

Z datumom skupščine delničarjev se čisti dobiček iz postavke čisti dobiček poslovnega leta

2011 prenese v postavko zadržani dobiček.

1. **Predlog sklepa v zvezi s podelitvijo razrešnice članom Upravnega odbora za njihovo delo v poslovnem letu 2011 in potrditev sklepa Komisije za prejemke o izplačilu letne nagrade predsednici Upravnega odbora**

predlog sklepA:

Skupščina banke podeljuje razrešnico članom Upravnega odbora za njihovo delo v poslovnem

letu 2011 in potrdi sklep Komisije za prejemke o izplačilu letne nagrade za leto 2011

predsednici Upravnega odbora.

**6.0 Predlog imenovanja revizorja SKB d.d. za leto 2012**

predlog sklepa:

Skupščina banke imenuje revizorsko hišo Ernst & Young Revizija, poslovno svetovanje d.o.o. Ljubljana za revizijo poslovanja Skupine SKB d.d. za leto 2012.

**7.0 Predlog za razrešitve in imenovanje**

predlog sklepa:

1. Skupščina  banke razreši Jean Didier Reigner-ja kot člana Upravnega odbora in

imenuje Tchakgarian Regine za članico Upravnega odbora.

1. Mandat novoimenovani članici Upravnega odbora traja do izteka mandata sedanjim članom Upravnega odbora.

**UDELEŽBA**

Skupščine banke se lahko udeležijo delničarji oz. njihovi pooblaščenci. Pravico do udeležbe na skupščini in glasovalno pravico lahko uresničujejo tisti delničarji, ki so kot imetniki delnic vpisani v centralnem registru nematerializiranih vrednostnih papirjev konec četrtega dne pred zasedanjem skupščine in prijavijo svojo udeležbo na skupščini najpozneje konec četrtega dne pred skupščino.

Delničarji lahko prijavijo svojo udeležbo:

* osebno na sedežu banke (VI. nad., soba 621/a) na Ajdovščini 4 v Ljubljani;
* po faksu štev. 01 432-91-22 s pripisom "za skupščino";
* po elektronski pošti: Igor.Steblaj@skb.si s pripisom "za skupščino";
* pisno s priporočeno pošiljko s pripisom "za skupščino"

najpozneje konec( 4 ) četrtega dne pred skupščino**.**

**ZADNJI DAN ZA ODDAJO PRIJAVE JE 24. maJ 2012**

Delničarji, katerih skupni delež dosega dvajsetino osnovnega kapitala, lahko takoj po objavi sklica skupščine pisno zahtevajo dodatno točko dnevnega reda. Zahtevi morajo v pisni obliki priložiti predlog sklepa, o katerem naj skupščina odloča ali če skupščina pri posamezni točki dnevnega reda ne sprejme sklepa, obrazložitev točke dnevnega reda. Delničarji morajo zahtevo za dodatno točko dnevnega reda poslati banki najpozneje v roku (7) dni po objavi tega sklica.

Delničarji lahko k vsaki točki dnevnega reda v pisni obliki dajejo predloge sklepov. Predlog delničarjev se objavi in sporoči na zakonsko določen način le, če je delničar v sedmih (7) dneh po objavi sklica skupščine poslal banki razumno utemeljen predlog in pri tem sporočil, da bo na skupščini ugovarjal predlogu organov vodenja ali nadzora in da bo druge delničarje pripravil do tega, da bodo glasovali za njegov predlog. Volilnega predloga delničarja za volitve članov upravnega odbora in revizorja ni potrebno utemeljevati.

Predlogi delničarjev, ki banki niso bili poslani v navedenem roku sedem (7) dni in so dani najpozneje na sami skupščini, se obravnavajo na sami skupščini.

Delničarji bodo na skupščini lahko uresničevali svojo pravico do obveščenosti iz prvega odstavka 305. člena Zakona o gospodarskih družbah.

Udeležence skupščine prosimo, da se pol ure pred začetkom seje prijavijo predstavniku banke na prijavnem mestu v sejni sobi banke št. 611/ VI. nadstropje Ajdovščina 4 v Ljubljani. S podpisom na seznamu prijavljenih delničarjev potrdi delničar oz. pooblaščenec svojo prisotnost na skupščini ter prevzame glasovalne lističe. Za udeležbo na skupščini se fizične osebe izkažejo z osebnim identifikacijskim dokumentom, pooblaščenci pa tudi s pisnim pooblastilom.

**GRADIVA** [**ZA**](http://ZA) **SKUPŠČINO**

Vsa gradiva za skupščino so na vpogled vsak dan od dneva objave sklica v Generalnem sekretariatu banke, soba št. 621-a/VI, Ajdovščina 4, Ljubljana med 10. in 12. uro. Od tega dne dalje lahko delničarji na istem mestu prevzamejo tudi celotno gradivo za skupščino.

**Vsa gradiva so objavljena tudi na spletni strani banke www.skb.si.**

|  |
| --- |
| Cvetka Selšek |
| Predsednica Upravnega odbora SKB d.d. |